{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Uredbe o dopunama Uredbe o Tarifi upravnih pristojbi "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Financijska agencija","UREDBA O DOPUNAMA UREDBE O TARIFI UPRAVNIH PRISTOJBI","Budući će upravna tijela jedinica područne (regionalne) samouprave obavljati povjerene poslove državne uprave, mišljenja smo kako je potrebno izvršiti i usklađenje Tarifnog broja 3. stavka 1. Uredbe o Tarifi upravnih pristojbi (Narodne novine, br. 8/17, 37/17, 129/17 i 18/19), u Prilogu I., te u ovom aktu UREDBA O DOPUNAMA UREDBE O TARIFI UPRAVNIH PRISTOJBI dodati članak 3. koji glasi: \"U Tarifnom broju 3. stavku 1. iza riječi „tijelima državne uprave“ dodaje se zarez i  riječi: „upravnim tijelima jedinica lokalne i područne (regionalne) samouprave te pravnim osobama s javnim ovlastima u obavljanju povjerenih poslova državne uprave“, odnosno na isti način na koji je usklađenje izvršeno u članku 2. ove UREDBE O DOPUNAMA UREDBE O TARIFI UPRAVNIH PRISTOJBI.","Nije prihvaćen","Tarifnim brojem 3. Uredbe o Tarifi upravnih pristojbi (\"Narodne novine\", br. 8/17., 37/17., 129/17., 18/19. i 97/19.) propisano je plaćanje upravne pristojbe na žalbu protiv rješenja pred tijelima državne uprave i pred ostalim tijelima. \nPrema odredbi članka 51. stavka 1. Zakona o sustavu državne uprave (\"Narodne novine\", br. 66/19.) u drugom stupnju u upravnim stvarima rješavaju tijela državne uprave ako je rješavanje u upravnim stvarima u prvom stupnju povjereno jedinicama lokalne ili područne (regionalne) samouprave ili pravnim osobama s javnim ovlastima. \nS obzirom na to da je za rješavanje žalbe protiv rješenja jedinica lokalne ili područne (regionalne) samouprave i pravnih osoba s javnim ovlastima nadležno tijelo državne uprave, predložena dopuna Tarifnog broja 3. Uredbe o Tarifi upravnih pristojbi je suvišna.\nNavedeno je u skladu s odredbom članka 40. stavka 2. Jedinstvenih metodološko-nomotehničkih pravila za izradu akata koje donosi Hrvatski sabor („Narodne novine“, br. 74/15.) prema kojoj u propisu svaka riječ mora biti upotrijebljena s razlogom, u protivnom propis bez opravdanog razloga postaje duži, a mogućnost pogreške se povećava."]